CELEX: C2005/182/69
Language: et
Date: 2005-07-23 00:00:00
Title: Kohtuasi T-138/05: Euroopa Ühenduste Komisjoni 23. märtsi 2005. aasta hagi Impetus Consultants vastu

23.7.2005   
            
            
               ET
            
            
               Euroopa Liidu Teataja
            
            
               C 182/36
            
         Euroopa Ühenduste Komisjoni 23. märtsi 2005. aasta hagi Impetus Consultants vastu
   (Kohtuasi T-138/05)
   (2005/C 182/69)
   Kohtumenetluse keel: kreeka
   Euroopa Ühenduste Komisjon esitas 23. märtsil 2005 Euroopa Ühenduste Esimese Astme Kohtule hagi äriühingu Impetus Consultants vastu. Hageja esindaja on D. Triantafyllou, keda abistab N. Kostikas.
   Hageja palub esimese astme kohtul:
   
               —
            
            
               mõista kostjalt välja summa 235 655,21 eurot, mille põhiosa on 160 380,35 eurot ja viivisintressid 75 274,86 eurot, mida arvestatakse alates päevast, mil see summa muutus iga võlanõude alusel sissenõutavaks;
            
         
               —
            
            
               mõista kostjalt välja alates 15. märtsist 2005 kuni võla täieliku tasumiseni intress 41,93 eurot päevas lepingu COP 493 “Invite” alusel võlgnetava summa eest, 1,66 eurot päevas lepingu TR 1006 “Ausias” alusel võlgnetava summa eest ja 1,01 eurot päevas lepingu V 2043 “Artis” alusel võlgnetava summast eest;
            
         
               —
            
            
               mõista kohtukulud välja Impetus Consultants'ilt.
            
         Õiguslikud alused ja peamised argumendid
   Euroopa Ühendus, mida esindab Euroopa Ühenduste Komisjon, sõlmis kostjaga ühenduse teadus- ja arendusprogrammi raames kolm lepingut. Nimetatud lepingud olid täpsemalt järgmised:
   
               —
            
            
               leping COP 493 “Invite”, mis käsitles täpsemalt projekti “Telemaatika laevajuhtimiseks sisevetel”, mis tuli ellu viia 24 kuu jooksul alates 30. detsembrist 1994. Kostja oli asjaomase koostööprojekti liige ja koordinaator;
            
         
               —
            
            
               leping TR 1006 “Ausias”, mis käsitles täpsemalt projekti “Kaasaegne integreeritud ja standarditud telemaatiline süsteem asulasiseseks transpordiks”, mis tuli ellu viia 23 kuu jooksul alates 30. detsembrist 1995. Kostja oli asjaomase koostööprojekti liige;
            
         
               —
            
            
               leping V 2043 “Artis”, mis käsitles täpsemalt projekti “Kaasaegsed telemaatilised maanteetranspordi süsteemid Hispaanias”. Kõnealune projekt tuli ellu viia 12 kuu jooksul alates 1. jaanuarist 1992. Kostja oli asjaomase koostööprojekti liige.
            
         Kõigil juhtudel oli kokku lepitud, et komisjon annab rahalise panuse asjaomase projekti edukaks elluviimiseks vastavalt iga lepinguga ette nähtud tingimustele. Komisjon tegi iga lepingu osas kostjale ettemaksu oma osaluse ulatuses.
   Finantskontrolli tulemusel avastas komisjon, et kostja oli kasutanud vaid osa talle asjaomase projekti tarvis eraldatud summadest. Komisjon avastas eelkõige järgmist:
   
               —
            
            
               lepingu COP 493 “Invite” raames tegi komisjon kostjale kui koostööprojekti koordinaatorile ettemakse 257 400 euro suuruses summas. Kostja maksis aga teistele lepingupartneritele väidetavalt üksnes 79 062,70 eurot ja jättis endale 178 337,30 eurot, millest asjaomase projekti jaoks kasutati ainult 42 000 eurot. Komisjon saatis kostja nimele võlanõude summas 136 037,30 eurot;
            
         
               —
            
            
               lepingu TR 1006 “Ausias” raames tegi komisjon koostööprojektile hageja liikmeksoleku ajal ettemakse 78 341,91 euro suuruses summas. Komisjon tuvastas, et kostja kasutas asjaomase projekti jaoks ainult 63 229,63 eurot ja saatis kostja nimele võlanõude summas 15 112,28 eurot;
            
         
               —
            
            
               lepingu V 2043 “Artis” raames sai kostja kui koostööprojekti liige komisjonilt ettemakse 62 621,86 eurot. Komisjoni hinnangul kasutati asjaomase projekti elluviimiseks vaid 53 392,09 eurot ning saatis kostja nimele võlanõude summas 9 320,77 eurot.
            
         Komisjon nõuab oma hagis kõigi eelnimetatud võlgnetavate summade ja nendele lisanduvate viiviste tasumist iga lepingu suhtes kohaldatavate sätete alusel ehk esimese lepingu osas Kreeka õiguse ja ülejäänud kahe lepingu osas Hispaania õiguse alusel.